Downloaded from YTS.MX
‎UN DOCUMENTAR NETFLIX
Official YIFY movies site: YTS.MX
‎Doamne!
‎Așteaptă!
‎Au pătruns în oraș.
‎Se impune urgent scoaterea din Afganistan ‎a celor aflați în pericol,
‎pe fondul informațiilor ‎că talibanii merg din ușă în ușă
‎pentru a-i găsi ‎pe cei de pe lista lor neagră.
‎CĂDEREA KABULULUI ‎15 AUGUST 2021
‎Doamne!
‎FORȚELE AERIENE ALE SUA
‎Bashir, nu te părăsesc.
‎Nu voi pleca nicăieri fără tine.
‎Dacă nu plecăm împreună, nu mai plec.
‎IANUARIE 2020
‎CU 19 LUNI ÎNAINTE DE CĂDEREA KABULULUI
‎A costat două trilioane de dolari ‎și a luat mii de vieți,
‎dar cel mai lung război american ‎se apropie de final.
‎Au trecut 20 de ani ‎de când invazia americană
‎a pus capăt conducerii brutale ‎a talibanilor în Afganistan.
‎Acum, talibanii și americanii ‎negociază în Qatar.
‎Dna primar a provinciei Maidan Wardak, ‎Zarifa Ghafari, e aici pentru a ne vorbi.
‎Timp de 50 de ani, ‎războiul le-a fost impus afganilor.
‎Nu mai vrem război.
‎Fiți alături de surorile voastre!
‎Permiteți-le accesul la educație,
‎astfel încât, alături de bărbați,
‎să refacă țara împreună.
‎Tinerilor, trebuie să munciți!
‎Învățați și munciți! ‎Întreceți-vă unii pe alții!
‎Lăsați armele și luați stiloul!
‎Țara va fi clădită prin educație.
‎- Vrem siguranță! ‎- Da!
‎- Vrem educație! ‎- Da.
‎Vrem pace!
‎Vrem siguranță!
‎Vrem pace!
‎Haideți să lucrăm împreună!
‎Bărbați și femei, ‎fiți curajoși și uniți-vă!
‎Dacă muncim mult și ne străduim, ‎putem clădi țara noi înșine.
‎Să trăiască Afganistan!
‎LA 40 DE KM DE CAPITALA AFGANĂ, KABUL
‎PROVINCIE ÎNCONJURATĂ DE TERITORIU TALIBAN
‎Am candidat pentru primăria ‎provinciei Maidan Wardak.
‎Din prima zi a candidaturii mele,
‎am înfruntat probleme.
‎Timp de nouă luni, ‎s-a încercat împiedicarea numirii mele.
‎Dar n-am renunțat.
‎Bărbații au condus aici ‎în ultimii 40 sau 50 de ani.
‎Ce au realizat? Nimic.
‎Nu există alte femei primari. De ce aici?
‎O femeie! N-avem destui bărbați?
‎Și sunt puternici precum brazii.
‎Să stea acasă, ‎să facă mâncare și curățenie!
‎Să aibă grijă de copii.
‎Nu să ne dea nouă ordine.
‎Vă rog să semnați, ‎ca s-o duc guvernatorului.
‎Puneți scaunul acolo! ‎Bun-venit! Ce mai faceți?
‎Bună dimineața tuturor!
‎Sper că sunteți bine cu toții.
‎Mă bucur că v-ați prezentat în număr mare.
‎Acesta e singurul birou din provincie ‎care lucrează așa.
‎Vreau să lupt
‎pentru drepturile femeilor la educație.
‎Voi munci pentru asta.
‎Și nu voi pleca de aici ‎până nu vă săturați de mine.
‎Am semnat.
‎SUA și talibanii au încheiat de curând ‎a treia rundă de negocieri pentru pace‎,
‎în vederea încetării ‎războiului din Afganistan
‎și semnarea unui acord de pace.
‎Talibanii vor să facă o înțelegere.
‎Vedem dacă chiar vor asta. ‎Trebuie să fie ceva serios.
‎Fir-ar a naibii de situație!
‎În numele lui Allah. ‎Dumnezeu să ne ocrotească!
‎ȘOFERUL ȘI BODYGUARDUL ZARIFEI
‎Sunt șoferul dnei primar Zarifa ‎și o păzesc tot timpul.
‎Sunt foarte bucuros
‎să fiu în serviciul unei femei
‎care își slujește pe deplin ‎țara și poporul.
‎După ce trecem de aceste trei deșerturi, ‎ne vom simți mai în siguranță.
‎Încetinește!
‎Vin niște mașini din față.
‎Depășesc limita de viteză
‎și stau cu o mână pe volan ‎și cu una pe pistol,
‎pentru că drumul ‎pe care merg zilnic cu Zarifa,
‎dintre Kabul și Maidan Shar, ‎e controlat de talibani.
‎Ea e eroină pentru mine și poporul nostru.
‎Trăiesc fiecare secundă cu ea în gând.
‎CASA ZARIFEI DIN KABUL
‎Asta e o scrisoare ‎de la talibani, care spun:
‎„Dră Zarifa Ghafari, ‎As-Salaam-Alaikum.
‎Continuați să faceți muncă păgână, ‎în ciuda avertismentelor noastre.
‎În numele democrației, ‎promovați viciile în societatea noastră.
‎Pentru ultima dată,
‎vă ordonăm să părăsiți Maidan Wardak ‎într-o săptămână.
‎Refuzul dvs. va duce la asasinare.”
‎Dar n-am părăsit încă Maidan Wardak.
‎Scrisoarea a fost trimisă ‎în noiembrie 2017.
‎Suntem în 2020 și am aceeași funcție.
‎Sunt încă în viață și, ‎cu voia Domnului, va rămâne așa.
‎Să te văd cum mergi!
‎Hai! Mai repede!
‎FIICA LUI MASSOUM
‎Hai că poți!
‎Când am întâlnit-o prima oară pe Zarifa, ‎mi-am dorit mult s-o ajut.
‎Am simțit în adâncul inimii ‎că îmi era ca o soră.
‎Ea luptă pentru libertatea de exprimare ‎din țara noastră.
‎Pentru drepturile femeilor, ‎drepturile omului.
‎Dar în limitele islamice.
‎- De când stai aici? ‎- De aseară.
‎Ce să fac, draga mea?
‎Nu plânge!
‎Primește astea, te rog!
‎Să fii binecuvântată!
‎Inamicii ei spun
‎că tot ce face ea e blasfemie.
‎COMANDANT TALIBAN
‎TERITORIU TALIBAN
‎Locuim aici de cinci ani.
‎În cinci ani, niciun vehicul guvernamental ‎n-a venit în zonă. N-au traversat drumul.
‎Aici decidem totul.
‎Noi stabilim toate bătăile și asasinatele.
‎Guvernul nu există aici.
‎As-Salaam-Alaikum.
‎Toate bune?
‎Conducerea a dezamăgit poporul afgan.
‎Întrebați-i pe cei de aici ‎dacă guvernul face ceva pentru ei!
‎Suntem cu toții afgani și vom sluji țara.
‎Curajoși mujahedini!
‎Până nu stabilim dominația islamică ‎pe întreaga planetă,
‎nu ne vom supune nimănui.
‎Menirea mea e să mă lupt.
‎Am fost instruit pentru a ucide.
‎Pentru a-i distruge ‎pe oameni și a-i decapita,
‎până ajung să creadă doar în Allah.
‎Lupt în acești munți ‎de la invazia americanilor din 2001.
‎Uitați-vă la mine! Am 36 de ani,
‎dar toată lumea crede ‎că am 40 sau 50 de ani.
‎Luptăm pentru Șaria pură în țara asta.
‎Dacă-i tai o mână cuiva, ‎ceilalți nu mai fură.
‎Dacă-l strivești pe unul, ‎nimeni nu practică homosexualitatea.
‎Dacă omori pe cineva cu pietre, ‎nimeni nu preacurvește.
‎Asta e calea dreaptă, care ne va îndruma.
‎Îmi amintesc de când eram copil, ‎că, în timpul dominației talibane,
‎un taliban a dus-o pe o femeie ‎la stadionul Chaman Hozori.
‎REGIMUL TALIBAN PRECEDENT
‎Au pus-o să poarte o burka albastră.
‎A venit un bărbat lângă ea
‎și a împușcat-o în cap cu un Kalashnikov.
‎Am văzut acest lucru când eram copil.
‎Vom asista din nou la acest tip de orori.
‎La ororile talibanilor.
‎Vom trăi cu frica lor.
‎Uite cum ne oprim inamicii în Afganistan!
‎Încărcăm mașina cu explozibil ‎și o lăsăm în deșert.
‎Ei vin să vadă a cui e mașina.
‎Si mașina explodează.
‎E la fel de periculos ‎ca în ultimii 40 de ani,
‎pentru că o femeie ca Zarifa Ghafari ‎umblă liberă prin provincie?
‎Soțul s-o însoțească.
‎Aici nu trebuie să existe vicii.
‎Dumnezeu ne spune ‎să-i ucidem fără ezitare.
‎Ne apropiem de punctul de control.
‎De partea cealaltă e guvernul.
‎Acolo e orașul. Ăsta nu e bun acolo.
‎Dacă te prind, te arestează.
‎Vor spune că au intrat talibanii în oraș.
‎Acum nu mai par taliban.
‎Bună ziua! De unde veniți?
‎FEBRUARIE 2020 ‎CU 18 LUNI ÎNAINTE DE CĂDEREA KABULULUI
‎Trebuie să ne mutăm din acest apartament
‎cât mai curând.
‎- E urgent. Totul a luat-o razna. ‎- Cum adică?
‎Suntem urmăriți.
‎Eu sunt urmărit din cauza ta.
‎Cu toții suntem urmăriți.
‎Trebuie să fiu foarte precaut.
‎De ce nu m-ai informat mai din timp?
‎Pentru că n-am vrut să te temi.
‎E grav. Trebuie să ne mutăm, ‎înainte să fim omorâți.
‎LOGODNICUL ZARIFEI
‎Apuc-o de jos, Bashir!
‎Cineva s-o apuce de sus.
‎- Acum sau mai târziu? ‎- Nu.
‎O vom pune deasupra.
‎Uite ce ține în mâini!
‎Domnule, ia asta și așează-l acolo!
‎Nu vreau să-l murdărești. O clipă.
‎Uneori e dificil,
‎când realizezi că ești în pericol,
‎când cineva te urmărește ‎sau vrea să-ți facă necazuri.
‎E foarte greu.
‎Dar asta e viața în Afganistan.
‎Trebuie să accepți situația.
‎Femeile ca mine pun preț ‎pe încrederea de sine.
‎În Afganistan, dacă o femeie ‎nu știe să șofeze, mai ales acum,
‎înseamnă că are ‎mâinile și picioarele rupte.
‎Ați cărat totul sus? Nu trebuia.
‎Nu, vino!
‎Bine, adu-le aici!
‎- Dă-mi-le mie! ‎- Nu, sunt grele.
‎Kabul arată frumos după reconstrucție.
‎Arată-i-l și lui!
‎Să-l vadă și el. Uite!
‎Uite ce frumos e Kabulul!
‎Patria mea
‎Mă mândresc cu iubirea pe care ți-o port
‎Patria mea
‎Mă voi sacrifica pentru tine
‎Patria mea, oriunde voi fi
‎Mă însuflețești
‎TERITORIU TALIBAN
‎- Am venit pe aici, nu? ‎- Da.
‎Ce mașină aveți!
‎Îmi pare bine să te cunosc.
‎ȘCOALĂ RELIGIOASĂ ‎TALIBANII PREDAU ISLAMISMUL
‎Cum te cheamă? Mahomed?
‎- Te cheamă Mahomed? ‎- Da.
‎- Ea e sora lui? ‎- Da.
‎Și mai au un frate mai mic.
‎- Nu vede deloc? ‎- Deloc.
‎Să fii binecuvântat pentru munca depusă!
‎Recită un verset pe de rost!
‎Păzește-mă Allah de Satana
‎În numele lui Allah ‎Cel Milostiv și Îndurător
‎Talibanii nu vor ca afganii
‎și, mai ales, femeile afgane să se educe.
‎Educația se împotrivește valorilor lor.
‎Oamenii educați pun întrebări,
‎iar ei se tem de asta.
‎Când întâlnesc oameni ‎din diferite comunități,
‎le spun să-și educe copiii,
‎pentru că educația e singura scăpare ‎din situația din Afganistan.
‎Bună ziua! Sunteți bine?
‎Vă mulțumim că ați venit.
‎Vă mulțumesc.
‎Fetele noastre învață acolo…
‎Se țin cursuri acolo.
‎Eu am făcut școală când eram copil. ‎Am diplome de licență și de master.
‎Eram nevoită să merg pe jos ‎două ore dus-întors până în Paktika.
‎Erau multe atacuri sinucigașe și conflicte
‎și tatăl meu mi-a spus ‎să nu mă mai duc la școală.
‎Așa că mă duceam la școală pe furiș.
‎Așteptam să plece el la serviciu.
‎A fost visul meu de o viață
‎să-i fac mândri pe părinții mei
‎de reputația și de realizările mele.
‎Așa că educați-le pe fiicele dvs, ‎și trimiteți-le la școală!
‎Dacă o educați pe o fată sau pe o femeie, ‎salvați zece generații.
‎Cine poate să-mi dea un exemplu?
‎În numele lui Allah, ‎aveți cartofi prăjiți?
‎„Exclamativ” presupune ‎o stare afectivă, de surprindere.
‎Educația e cheia dezvoltării unei țări,
‎lupta dintre ignoranță și cunoaștere,
‎dintre lumină și întuneric.
‎Mamă,
‎recunosc că nu vreau ‎să mă dau jos din pat uneori,
‎dar o fac și mă apuc de treabă ‎pentru că sunt nevoită.
‎MAMA ZARIFEI
‎În țara asta, cei care muncesc onest ‎sunt omorâți.
‎Din păcate, așa stau lucrurile.
‎Dumnezeu să te ocrotească! ‎Trebuie să ai grijă de tine.
‎Tatăl meu e ofițer militar ‎și se comportă și acasă ca în armată.
‎Ne dă ordine și facem parte ‎din batalionul său.
‎Am fost nevoită să-l conving pe tata
‎că sunt capabilă.
‎A trebuit să lupt ‎împotriva mentalității lui,
‎până și în legătură ‎cu mersul la facultate.
‎Dar, cel puțin, am reușit ‎să-i schimb mentalitatea tatălui meu.
‎Cred că aceasta e ‎cea mai mare realizare a mea.
‎MARTIE 2020
‎CU 17 LUNI ÎNAINTE DE CĂDEREA KABULULUI
‎Voi lua avionul către Dubai,
‎de acolo către Franța
‎și de acolo către SUA, Washington, D.C.
‎Eu și toată țara suntem mândri de tine.
‎SUA au semnat ‎un acord de pace cu talibanii.
‎Președintele Trump a spus
‎că armata americană ‎părăsește Afganistanul‎,
‎dacă talibanii pun capăt violențelor ‎împotriva forțelor americane.
‎Bashir, singurul lucru puțin mai optimist ‎în legătură cu acest acord e
‎că, dacă oricare dintre părți ‎încalcă acordul,
‎acesta e anulat.
‎Militează acolo! Ai credință în Dumnezeu!
‎Vocea ta e puternică.
‎Mesajul tău trebuie să fie auzit.
‎Să nu plângi, că nu mai plec!
‎Nu. Du-te!
‎Cabinetul nostru e mândru să lucreze ‎cu colegi din întreaga lume
‎pentru a selecta femei remarcabile ‎care dau dovadă de curaj și de inițiativă,
‎susținând drepturile omului,
‎egalitatea pentru femei ‎și progresul social,
‎adesea punându-se în pericol.
‎Zarifa Ghafari, prima femeie primar,
‎a fost aleasă, alături de alte zece femei ‎din diferite părți ale lumii‎,
‎pentru Premiul Femeilor Curajoase,
‎de Departamentul Afacerilor Externe ‎al Statelor Unite.
‎Mă numesc Zarifa Ghafari
‎și nu sunt eroină,
‎ci doar primarul provinciei Maidan Shar.
‎Femeile din generația mea nu au uitat ‎dominația talibanilor
‎și se tem pentru viitor.
‎Vă cer să ne sprijiniți în continuare
‎pentru a ne asigura ‎că acordul de pace nu șterge
‎progresele făcute ‎în urma regimului sumbru taliban.
‎Premiul internațional ‎obținut de Zarifa Ghafari,
‎primarul provinciei Maidan Wardak,
‎reprezintă o schimbare fundamentală ‎pentru sistemul nostru politic.
‎Dragule, președintele mi-a rostit numele ‎la ceremonia inaugurală a parlamentului!
‎A spus că sunt o femeie curajoasă
‎și că i-am făcut mândri pe toți.
‎Te iubesc!
‎Incredibil! Sunt foarte mândru de tine.
‎Ești mândria țării și asta contează.
‎Amintirea ta va dăinui.
‎Astfel, vei trăi mult și bine.
‎Și amândoi vom trăi pe vecie în paradis.
‎Logodnicul meu, Bashir…
‎Dragul meu Bashir…
‎El e motivul meu de bucurie.
‎Când a realizat că-mi găsisem menirea,
‎mi-a fost alături
‎și m-a încurajat în tot ce am făcut.
‎M-a încurajat, s-a bucurat ‎și a sărbătorit alături de mine.
‎Asta e frumoasă.
‎Astea sunt copilărești. Nu-mi plac deloc.
‎Așa sunt toate. Uite!
‎Cine se aștepta ‎să se întâmple atât de repede?
‎Mai aproape…
‎Îmi aleg rochia de mireasă.
‎E minunat.
‎Mă consider foarte norocoasă
‎pentru că am un partener ca el.
‎Uite ce puiuț am!
‎De ce?
‎Cum adică, tată?
‎Ce vrei să spui?
‎O să-mi iau singură o casă, tată.
‎Bine. Mulțumesc.
‎Am de-a face cu tot felul de necazuri.
‎Zău așa…
‎Nu sunt copil.
‎Are mentalitate învechită.
‎Consideră că ginerele nu trebuie ‎să vină la mine acasă,
‎până nu ne căsătorim.
‎Conform tradiției, ‎se merge la mireasă acasă,
‎se dă o mică petrecere și se pleacă.
‎Nu-i așa?
‎Tata nu vrea asta.
‎Dar ce vrei, tată? Spune-mi!
‎Nu trebuie să-ți explic. Fă cum îți spun!
‎Nu, tată. E viața mea, ce Dumnezeu!
‎Care e motivul? Ce vrei?
‎El nu trebuie să vină la mine acasă, ‎până nu vă căsătoriți. Asta e tot!
‎Vrei să spui că mă dai afară din casă?
‎Mă dai afară din casă?
‎E doar casa ta?
‎Viața e mult mai grea decât vă imaginați.
‎Mai ales pentru o femeie ‎care-și dorește totul
‎și care vrea să facă totul singură.
‎Ei i se pun piedici ‎din momentul în care pleacă de acasă,
‎până ajunge într-o funcție de conducere.
‎E dificil.
‎Trăiesc într-o societate în care ‎trebuie să lupt și împotriva tatălui meu.
‎Trebuie să-l fac să înțeleagă ‎până și pe tatăl meu
‎că sunt om.
‎Astăzi, doamna primar Zarifa Ghafari ‎a supraviețuit unui atac.
‎A spus că în drum spre casă,
‎s-au tras focuri de armă dintr-o mașină ‎în zona Khushal Khan a Kabulului.
‎Eram cu logodnicul meu care conducea.
‎Au deschis focul asupra noastră,
‎dar am reușit să ripostăm
‎și să tragem și noi cu arma spre ei.
‎Acesta e doar unul dintre multele atacuri ‎din ultimele săptămâni.
‎Atacurile talibanilor i-au vizat ‎pe mulți reprezentanți ai guvernului‎,
‎în încercarea de a demonstra poporului ‎că guvernul a pierdut controlul.
‎Cine este?
‎Intră!
‎Ce mai faci?
‎Trebuie să-ți spun ceva important.
‎Rețeaua Haqqani vrea să ne facă rău.
‎Inițial, n-am luat-o în serios,
‎dar, după acest apel, ‎am realizat că e serios.
‎Au spus că vor informa ‎și alte departamente,
‎dar e important să iei și tu măsuri.
‎Dumnezeu să ne ocrotească! ‎Trebuie să fim mai atenți.
‎NOIEMBRIE 2020
‎CU NOUĂ LUNI ÎNAINTE DE CĂDEREA KABULULUI
‎Abdul Wasi Ghafari, tatăl Zarifei Ghafari,
‎primarul provinciei Maidan Wardak,
‎comandant de intervenție ‎la Ministerul Apărării,
‎a fost asasinat ieri ‎în fața casei sale din Kabul.
‎Faceți loc mașinii mortuare!
‎Unchiule! Pot să-l mai văd o dată, te rog?
‎- L-ai văzut deja. ‎- Mai vreau să-l văd o dată.
‎Bine. Intră pe parte asta!
‎Așteaptă! Pe aici.
‎Odihnește-te în pace! Suntem aici.
‎O să avem noi grijă de tot.
‎Ești martir, erou!
‎Ne ocupăm noi, tată.
‎Haide, coboară!
‎Haide, draga mea! Oamenii așteaptă.
‎Draga mea, suntem așteptați acolo.
‎Știi asta, draga mea.
‎Talibanii au revendicat asasinatul.
‎Mă simt vinovată ‎pentru ce a pățit familia mea.
‎Din cauza mea
‎a murit tatăl meu.
‎Uneori, regret că i-am purtat ranchiună.
‎Îmi e tare dor de el.
‎Aseară, la culcare,
‎mă gândeam
‎că încă nu conștientizez
‎că a murit soțul meu
‎și că ne-a părăsit atât de repede.
‎Era o persoană sănătoasă
‎și a plecat de acasă plin de optimism,
‎dar a fost omorât cu brutalitate.
‎L-am pierdut atât de brusc, ‎încât mă întreb unde e.
‎De parcă e un coșmar.
‎FRATELE CEL MIC AL ZARIFEI
‎Noman a scris ceva.
‎Mai face o tură?
‎A scris două scrisori la școală, ‎una pentru mine și una pentru tatăl lui.
‎A scris: „Dragă tată,
‎îți mulțumesc că ai fost alături de mine ‎până la vârsta de nouă ani,
‎dar ne-ai părăsit prea devreme.”
‎Iar mie mi-a scris: ‎„Sunt recunoscător că ești încă în viață.”
‎În timp ce o citeam, mă gândeam
‎că un copil de vârsta lui
‎ar trebui să se joace la un loc de joacă.
‎Dar el își dorea ‎doar ca mama lui să fie în viață.
‎Sari!
‎Haide!
‎Mamă, fă așa,
‎fără să te stai pe gânduri sau să plângi!
‎Aceasta e durerea
‎pe care noi, femeile afgane, o îndurăm.
‎În fiecare clipă, ne gândim la ce urmează.
‎Am știut numai război până acum.
‎Multe țări au venit aici, ‎promițându-ne ajutorul.
‎Unde e ajutorul lor?
‎Noi suntem tot îndurerați.
‎Noi suferim în continuare.
‎De fapt, de ce ați venit aici?
‎Și acum că plecați, ‎ce ați reușit să faceți?
‎Aplaudați-i pe campionii națiunii!
‎Sunt mândră să fiu ‎fiica unui ofițer militar
‎care și-a servit țara timp de 37 de ani.
‎Sunt fiica unuia ca voi.
‎Inamicii lași, josnici și sfidători
‎l-au chinuit pe tatăl meu.
‎Ei sunt mișei feroce.
‎Dacă murea luptând, nu eram supărată.
‎Dar l-au omorât pe tata ‎în fața frățiorului meu.
‎Au fost lași.
‎L-au omorât în fața casei noastre.
‎L-au împușcat în ceafă.
‎După ce tata a fost omorât,
‎toți au spus: „Zarifa își va lăsa slujba ‎din Maidan Wardak și va fugi.”
‎Dar mama mi-a spus
‎să lupt în continuare,
‎atât timp cât am o voce.
‎Inspiră adânc, concentrează-te
‎și apasă pe trăgaci!
‎APRILIE 2021 ‎CU PATRU LUNI ÎNAINTE DE CĂDEREA KABULULUI
‎Sunt al patrulea președinte american‎,
‎în fruntea soldaților americani ‎din Afganistan.
‎Nu voi pasa responsabilitatea asta ‎următorului președinte.
‎Trupele americane vor părăsi Afganistanul ‎înainte de aniversarea de 20 de ani
‎a atacului odios din 11 septembrie.
‎E timpul ca soldații să se întoarcă acasă.
‎Au început.
‎Ambele tabere fac schimb de „daruri”.
‎Au început de dimineață ‎și o țin așa de o săptămână,
‎Situația e gravă.
‎Armata încearcă să recupereze regiunea.
‎Jaghato?
‎Talibanii reacționează la vestea ‎retragerii iminente a trupelor americane,
‎iar violențele continuă în toată țara.
‎S-au schimbat multe în ultimul an.
‎E mai multă nesiguranță, mafie, hoție.
‎S-au schimbat multe.
‎Războiul îi înghite ‎pe cei neajutorați și pe săraci.
‎Dacă ții cu guvernul, te ucid talibanii.
‎Dacă ții cu talibanii, te ucide guvernul.
‎Indiferent de circumstanțe, ‎viața e foarte grea aici.
‎Unele forțe afgane au fost înconjurate ‎în regiunea Raghistanului.
‎Soldații au spus presei
‎că nu au mâncare și echipament.
‎Talibanii încearcă să întrerupă ‎legăturile cu orașele mari.
‎Provinciile cad una după alta.
‎Talibanii pretind că 80% din țară ‎se află sub controlul lor.
‎Politicienii au cerut ‎ajutor bănesc întregii lumi,
‎dar și-au băgat banii în buzunare.
‎Oamenii sunt furioși pe guvern ‎din cauza asta
‎și îi susțin pe talibani.
‎TERITORIU TALIBAN
‎Comunitatea internațională spune
‎că a trimis bani pentru Afganistan.
‎Pe cine au ajutat străinii?
‎Ne-au mințit când ne-au spus că ne ajută.
‎Nu ne-au ajutat cu nimic. Priviți în jur!
‎Nu avem poduri, drumuri, ‎spitale, doctori, școli.
‎Ne vom clădi țara singuri.
‎Să se pregătească cele 20 de persoane!
‎Sunteți noii recruți ai acestei brigăzi.
‎Unde e jacheta lui?
‎Adu-i jacheta!
‎- Au adus prosoape? ‎- Nu.
‎Puneți-vă baticurile!
‎Ai capul mare. Nu te cuprinde.
‎Ai legat-o invers.
‎Au cusut-o greșit.
‎Așa e făcută.
‎Ați asistat la ocuparea Afganistanului.
‎Ocupanții au prădat Afganistanul.
‎Au prădat întreaga țară.
‎Le-au distrus casele oamenilor.
‎Provin dintr-un sat mic din mediul rural,
‎ca mulți dintre talibani.
‎Ei îmi pot fi frați, veri.
‎Avem același sânge.
‎Dar eu nu sunt de acord
‎cu alegerile lor.
‎Talibanii sunt afgani, ‎dar sunt afgani induși în eroare.
‎Haideți să jucăm fotbal!
‎Veniți, băieți!
‎În zona controlată de stat, ‎există răpiri și jafuri.
‎Teritoriul nostru e 100% sigur.
‎Te poți deplasa oriunde, zi și noapte.
‎Cartonaș galben!
‎În Afganistan, ‎trebuie să pui mâna pe armă.
‎Nu faci nimic doar cu vorba.
‎Ce se întâmplă?
‎E un accident de mașină.
‎E accident sau e bătaie?
‎Nu, putem trece.
‎Parchez acolo și vedem ce se întâmplă.
‎E un protest.
‎Sunt bine. Mulțumesc, comandante. Dvs?
‎E un protest pe drumul Kabul-Maidan.
‎Aseară, trei civili au fost omorâți ‎de divizia 001 într-o operațiune militară.
‎Era un muncitor, nimic mai mult.
‎Era șofer de tractor.
‎De ce l-au omorât?
‎L-au împușcat aseară. Nu e drept!
‎La o parte!
‎A murit un om nevinovat.
‎Nu vrem marionetele americane!
‎Trăiască mujahedinii talibani!
‎Drumul e închis din cauza unei misiuni.
‎Au loc proteste în Kunj.
‎Rămâi în mașină!
‎Vom vedea ce se întâmplă. Ai credință!
‎SURORILE ZARIFEI
‎Orezul e pentru tine.
‎- E orez? ‎- Nu, e fasole.
‎Sunt talibani în Mazar?
‎În două dintre provinciile ‎controlate de talibani,
‎am auzit că le obligă pe tinere
‎să se mărite cu ei.
‎În cel mai rău caz, dacă sunt nevoită ‎să mă mărit cu un taliban,
‎ajung și eu ca el și îl omor.
‎Știu ce voi face.
‎- Locuim la etajul șase, nu? ‎- Da.
‎Unul dintre lifturi are plasă, ‎dar celălalt n-are.
‎Deschidem ușa,
‎Eu sar prima, sare și ea,
‎iar ea poate sări peste mine,
‎pentru că nu-și dorește să moară, ‎dar asta s-ar întâmpla.
‎Ar cădea peste noi și n-ar simți durere.
‎Eu aș muri prima și ele m-ar urma.
‎Altfel, ar trebui ‎să ne ascundem telefoanele,
‎să purtăm burka și să stăm în casă.
‎Nu e mai bine să te măriți cu un taliban, ‎decât să sari în gol?
‎Nu, e mai bine să sar în gol.
‎Talibanii au biciuit-o pe o femeie
‎doar pentru că era pe stradă, ‎neînsoțită de un bărbat.
‎Nu înțeleg unde e umanitatea, ‎logica și islamul în asta?
‎Ce urmează după retragerea americanilor?
‎O explozie a zguduit ‎o școală din Kabul astăzi.
‎Acesta e sacrificiul pe care-l fac fetele, ‎dacă merg la școală în Afganistan.
‎Extremiștii islamiști se opun ‎educației femeilor.
‎Forțele internaționale se retrag,
‎iar extremiștii le ucid ‎pe cele care vor să învețe.
‎Bună dimineața!
‎Scuze, dle doctor.
‎Uite cine a venit!
‎Primarul din Maidan Wardak ‎a venit de departe ca să te cunoască.
‎Vrea să știe cum te simți.
‎Fii puternică!
‎Draga mea…
‎Alaikum-Salaam, ‎draga mea.
‎- Ești bine? ‎- Da, mulțumesc.
‎- Unde erai când a avut loc atacul? ‎- Ieșeam de la cursuri.
‎Am făcut doar doi pași.
‎M-am înspăimântat.
‎Nu știam dacă eram vie sau moartă.
‎Speram doar ca mamei să nu-i fie frică ‎și să pot merge acasă.
‎- În ce clasă ești? ‎- A 12-a.
‎A 12-a?
‎După ce termini liceul, ‎vreau să te văd la facultate, da?
‎Noi, afganii, nu ne dăm bătuți ușor.
‎Au ucis multe fete.
‎Leul vânează o singură pradă.
‎Nu omoară o familie întreagă.
‎Nu vreau ca familia să sufere ‎din cauza mea.
‎Cărțile astea sunt ale mele.
‎Saliheen, îți spun eu unde să le pui.
‎IUNIE 2021
‎CU DOUĂ LUNI ÎNAINTE DE CĂDEREA KABULULUI
‎Bună ziua, fraților! Ce faceți?
‎Voi fi transferată în Kabul ‎pentru o nouă slujbă.
‎Am vrut să-mi iau rămas-bun.
‎Dacă v-am jignit vreodată, ‎vă rog să mă iertați.
‎Vă urez mult noroc.
‎Vă mulțumesc mult.
‎Vă mulțumesc! Rămâneți cu bine!
‎Mulțumesc mult, dragă Haji Saib.
‎Mergeți! Vin imediat.
‎A primit o nouă slujbă ‎la Ministerul Apărării,
‎dar nu mă ia cu ea.
‎De ce mi-am pierdut slujba?
‎Am greșit cu ceva?
‎Nu am ajutat-o când a avut nevoie?
‎Nu i-am fost devotat?
‎Din contră.
‎Am protejat-o de gloanțe ‎când am fost atacați.
‎Dar am fost abandonat.
‎M-am sacrificat pentru ea
‎și am devenit dușmanul ‎întregului Emirat Islamic.
‎Acela a fost cel mai mare sacrificiu.
‎Am primit o nouă slujbă ‎la Ministerul Apărării.
‎Coboară! Vin imediat.
‎Am încercat să-l păstrez pe Massoum,
‎dar ministerul are reguli stricte
‎și nu mi-au permis să am un șofer ‎care nu e înrolat în armată.
‎Din păcate, Massoum crede că l-am trădat.
‎Când crezi că ai fost trădat,
‎îi vezi pe toți ca pe niște trădători ‎și crezi că toți te trădează.
‎TABĂRĂ DIN KABUL PENTRU FAMILIILE IZGONITE ‎ÎN URMA CONFLICTULUI CU TALIBANII
‎Conduc departamentul ‎pentru martiri și invalizi.
‎Aceea e mașina mea și am ecuson.
‎Caut familiile soldaților.
‎Vă dau numele lor. Ministerul le va ajuta.
‎- Numele tatălui? ‎- Mohammadullah.
‎- Cum? ‎- Mohammadullah.
‎Unde a fost trimis fiul tău? Ai documente?
‎Caut familiile soldaților.
‎Încercăm să vă ajutăm.
‎Vrem adăpost.
‎Membrii familiilor voastre ‎au fost în armată?
‎Nu.
‎Bună ziua, dle! ‎Fiul dvs. a fost în armată?
‎Nu.
‎Căutăm familiile soldaților.
‎Tatăl tău e Mohamed Noor?
‎Soțul e în armată. ‎Frații lui sunt martiri.
‎Scuze, ce listă faci?
‎Bashir, ia-o pe asta!
‎Doi membri ai familiei au fost omorâți.
‎Ne vom ocupa mâine de cei din poliției.
‎Eu nu mă ocup de familiile polițiștilor.
‎Mă auzi?
‎Nu pot să fac nimic!
‎Ce să fac, draga mea? Te rog, ajută-mă!
‎Ce pot să fac?
‎Depinde de tine.
‎Sunt foarte săracă.
‎Un fiu e bolnav mintal, altul a dispărut.
‎Soțul meu a fost omorât.
‎Te las. Să fii binecuvântată!
‎Domnul să-l ajute pe tatăl tău.
‎Talibanii au preluat controlul ‎asupra multor regiuni astăzi.
‎Ei controlează o mare parte a țării,
‎cu excepția orașelor mari.
‎Acum sunt șomer.
‎Sunt mii de tineri ca mine ‎care putrezesc în acest infern.
‎Cea mai mare nenorocire e dezamăgirea.
‎Forțele americane au părăsit ‎baza militară din Afganistan,
‎centrul de 20 de ani al misiunii ‎contra talibanilor și rețelei al-Qaida.
‎Implicarea SUA în combaterea terorismului
‎se apropie de sfârșit.
‎Majoritatea forțelor NATO au plecat
‎înainte de promisiunea președintelui SUA ‎de a pleca până la 11 septembrie.
‎Între timp, luptele continuă ‎în orașul Kandahar,
‎al doilea oraș ca mărime din țară.
‎Capitala afgană, Kabul, ‎a rămas izolată de restul țării.
‎Nivelul de siguranță e tot mai scăzut,
‎iar Washingtonul îi îndeamnă ‎pe americani să plece.
‎Talibanii sunt pe punctul ‎de a pune stăpânire pe orașul Lashkar Gah.
‎Talibanii avansează rapid ‎către capitala afgană, Kabul.
‎Altă provincie importantă strategic…
‎În două zile, talibanii au pus stăpânire ‎pe două capitale de provincii.
‎Viteza cu care avansează ‎i-a surprins pe toți.
‎Acum, pare inevitabilă căderea capitalei.
‎Doamne!
‎Doamne! Așteaptă!
‎Au pătruns în oraș.
‎Președintele Ashraf Ghani a părăsit țara.
‎El a fugit, în timp ce talibanii pretind
‎că transferul de putere e unul pașnic.
‎După 20 de ani de când Vestul ‎le-a declarat război,
‎talibanii au recăpătat ‎controlul Afganistanului.
‎Luptătorii talibani au intrat ‎în capitală de dimineață.
‎Mă îngrijorează ce se întâmplă.
‎Ții legătura cu ambasada SUA?
‎Dacă ne-ați puteți recomanda
‎pe mine, familia mea și soțul meu
‎oricui, în special, ambasadei SUA,
‎aș fi fericită.
‎Mulțumesc.
‎Nu știu de ce am fost pedepsiți cu asta.
‎Dacă rămân, nu știu dacă trăiesc.
‎Nu vreau să plec.
‎Nu am de ales.
‎AEROPORTUL DIN KABUL
‎Elicopterele au acoperit cerul ‎de deasupra Kabulului.
‎Diplomații și străinii încearcă ‎să scape din Afganistan.
‎În jurul aeroportului, oamenii așteaptă.
‎Nu așa trebuia să se sfârșească.
‎Ei vor pleca.
‎- Unde pleacă? ‎- Kabulul e evacuat.
‎Ia-o pe cea mare!
‎Plecăm doar dacă scăpăm amândoi.
‎Altfel, nu plecăm.
‎Am clădit casa asta cu multă speranță.
‎Eram atât de încrezătoare!
‎E în regulă.
‎Dumnezeu e bun.
‎Nu poți rămâne aici.
‎Bashir, nu te părăsesc aici.
‎Nu plec nicăieri fără tine.
‎Dacă nu plecăm împreună, nu mai plec.
‎Am intrat.
‎Sunt aici cu toată familia.
‎Las totul în urmă, mamă. Asta e lașitate.
‎GERMANIA
‎Am luat puțin nisip din țara mea.
‎Îl port cu mine.
‎Au trecut câteva nopți, sunt departe
‎și nu pot să adorm, fără să-l ating.
‎Simt nevoia să-l ating.
‎E foarte dificil.
‎Ne-au luat totul.
‎Am avut totul și acum nu mai am nimic.
‎Doar puțin nisip în palmă.
‎AFGANISTAN
‎Uneori, petrec și râd, prietene
‎Uneori, sunt trist și plâng, prietene
‎Uneori, zbor ca o pasăre
‎Uneori, sunt sarea de pe rana ta
‎Schimbarea subită de regim e ciudată.
‎Nimeni nu și-ar fi imaginat asta.
‎Afganistan va fi din nou invadat?
‎Vom fi iar în război?
‎Vom fi iar bombardați?
‎Talibanii mă vor băga la închisoare ‎și voi fi tratat ca terorist?
‎Nu știu.
‎Viitorul e cu totul incert.
‎Sunt fericit
‎pentru că sunt încă alături de fiica mea,
‎care e motivul meu de a trăi.
‎O voi proteja cu orice preț.
‎GERMANIA
‎SEPTEMBRIE 2021
‎LA O LUNĂ DUPĂ CĂDEREA KABULULUI
‎Libertate! E un drept fundamental!
‎Astăzi, protestatarele au ieșit ‎pe străzile din Kabul,
‎spunând că talibanii ‎le oprimă libertățile.
‎Guvernul taliban nu e legitim, ‎fără drepturi pentru femei.
‎Când văd toate astea, am două gânduri.
‎În primul rând, ‎că aceste femei sunt puternice
‎și că sunt tare mândră de ele.
‎În al doilea rând, sunt tristă
‎pentru că nu mă aflu printre ele.
‎Programul Alimentar Mondial a atenționat
‎că Afganistan se confruntă ‎cu foamete catastrofică.
‎Economia sa e în colaps.
‎Organizațiile financiare internaționale ‎au înghețat activele afgane,
‎după preluarea Kabulului ‎de către talibani.
‎Sancțiunile asupra talibanilor ‎au dus la scumpirea alimentelor
‎în întreaga țară.
‎Multe organizații non-guvernamentale ‎și companii au părăsit țara‎.
‎Numărul celor fără adăpost, ‎sărăcia și șomajul
‎sunt în creștere.
‎Ascultați-mă! Nu am posibilități.
‎- Când le voi avea… ‎- Ascultă-mă tu!
‎E sărăcie lucie. ‎Vă rog să nu mă mai deranjați!
‎Nu am posibilități. Nu am ce face.
‎Cheam-o pe Sadia!
‎Eu sunt Sadia.
‎Priviți ce pătimesc acești oameni sărmani!
‎Nu au nici măcar o pâine.
‎De ce? Care a fost motivul?
‎Cine a trădat această țară?
‎Domnul să-i pedepsească!
‎Trăim în țărână aici.
‎Unii au ajuns să se drogheze.
‎Cei săraci nu sunt tot oameni?
‎Nu au și ei nevoi?
‎Orașul nostru e plini de sărmani
‎Nu merită să fie bombardat
‎Am lucrat pentru cineva ‎care a declarat la nivel mondial
‎că talibanii duc o guvernare sumbră.
‎Nu știu ce părere au ei despre mine.
‎Nu știu ce-mi rezervă viitorul.
‎Viață sau moarte, numai Dumnezeu știe.
‎PUNCT DE CONTROL TALIBAN
‎Ce mai faci? Ești bine?
‎Nu ai arme, da? Mișcă-te!
‎Știți care e partea bună?
‎Libertatea.
‎Din Maidan până aici, nu a fost ‎niciun punct de control al poliției.
‎În timpul regimului anterior, ‎am fost șofer pentru Zarifa.
‎Zarifa a fost primar aici?
‎Da, era o femeie rea!
‎- El e mujahedin? ‎- Am fost și mujahedin.
‎Ba nu! A fost șoferul unei femei!
‎Am fost șoferul primăriei.
‎O femeie era primar. Ea făcea totul.
‎Nu trebuia s-o slujești, prietene.
‎Nu.
‎Problema e că politica e murdară.
‎I-am atacat o dată,
‎dar Dumnezeu i-a salvat.
‎Am fost la un pas de glonț.
‎Hei, vino încoace!
‎El a tras în mine.
‎În acea zi,
‎aproape c-am fost omorât.
‎Bine că am scăpat!
‎IANUARIE 2022
‎LA CINCI LUNI DUPĂ CĂDEREA KABULULUI
‎„Tată.”
‎V se pronunță F, da?
‎„Tată.”
‎Am învățat împreună să spunem ‎„Guten tag”.
‎Au trecut patru luni și m-am săturat.
‎Chiar dacă explodează lumea,
‎trebuie să mă întorc.
‎Voi petrece o noapte acolo.
‎Trebuie să fac asta ‎ca să trezesc la realitate generația mea
‎și, în special, să le trezesc pe femei.
‎N-am cum să nu fac asta.
‎Și dacă te omoară?
‎Dacă mor,
‎o fac pentru o cauză.
‎Sunt alături de tine.
‎APEL CĂTRE TALIBANI
‎În legătură cu întoarcerea mea,
‎vreau să las deoparte politica.
‎În principiu, nu există obstacole.
‎MARTIE 2022
‎LA ȘAPTE LUNI DUPĂ CĂDEREA KABULULUI
‎Acum, că se află sub stăpânire talibană,
‎Afganistanul nu mai generează știri.
‎Lumea vorbește despre Ucraina.
‎Profitând de această ocazie,
‎talibanii devin tot mai răi.
‎Le-au încarcerat ‎pe femeile care protestează.
‎Au promis să deschidă școlile ‎pentru fete, dar n-au făcut-o.
‎EXISTĂ UN SINGUR DUMNEZEU
‎Doamne!
‎EXISTĂ UN SINGUR DUMNEZEU
‎Bună!
‎Doamne! Veniți la mine cu toții!
‎BUNICA ZARIFEI
‎Invitata mea de astăzi e Zarifa Ghafari, ‎fostul primar din Maidan Wardak.
‎- Vă mulțumesc pentru prezență. ‎- Și eu.
‎V-ați întors în Kabul. ‎Care e scopul vizitei dvs?
‎Talibanii trebuie să câștige ‎susținerea femeilor,
‎care reprezintă ‎mai mult de jumătate din populație.
‎Fac apel la conducătorii înțelepți
‎din guvernarea actuală a Afganistanului,
‎ca să le elibereze ‎pe protestatarele închise,
‎redându-le demnitatea umană.
‎Femeile vor să poarte un dialog.
‎Haideți să purtăm un dialog ‎pentru a rezolva problemele!
‎O întrebare care vă e adresată personal.
‎I-ați iertat pe ucigașii tatălui dvs?
‎Dacă asta îmi alină suferința
‎și se evită lăsarea unui alt copil orfan
‎sau uciderea unui alt tată,
‎atunci, da.
‎„Zarifa Ghafari era o necunoscută.
‎E evident cum și-a obținut ‎postul de primar.
‎Nu are umanitate și nici moralitate.”
‎Unii spun că am făcut o greșeală imensă
‎și că am făcut o înțelegere ‎cu ucigașii tatălui meu.
‎Asta mă dezamăgește.
‎Cei care vor să-i ajute pe afgani
‎sunt acuzați de încurajarea talibanilor.
‎Dar eu cred în continuare ‎că fac ce e mai bine.
‎Sunt sigură că nu greșesc.
‎Acum stau alături
‎de cei care mă amenințau cu arma
‎și care voiau să mă omoare.
‎Nu știu dacă în spatele zâmbetului lor
‎se ascunde iubire sau ură.
‎În spatele zâmbetului lor e ‎viață sau moarte?
‎Soarta îmi va dezvălui ‎ce se ascunde după zâmbete.
‎Poporul afgan nu a ales asta.
‎Comunitatea internațională a făcut ‎ca acest guvern să ajungă la putere.
‎Poporul afgan a fost condamnat
‎să trăiască în iad.
‎FUNDAȚIA ZARIFEI
‎BANCĂ DE ALIMENTE PENTRU FEMEI ‎ȘI CENTRU EDUCAȚIONAL
‎Doamnelor, aceasta este școala mea.
‎Aici nu vom face doar educație.
‎ci voi încerca să vă ajut,
‎dacă veți dori să deveniți independente.
‎E important să profitați de șansa asta ‎ca să învățați ceva.
‎Vom fi puternice, vom munci ‎și ne vom zbate, dar o facem pentru noi.
‎ASISTENȚĂ ȘI CURSURI PENTRU FEMEI AFGANE
‎Ai aici puțin orez, zahăr și ulei.
‎Lasă-i-le acestei femei, te rog!
‎A existat vreun atac sinucigaș ‎al vreunei femei?
‎Spuneți!
‎În țara asta, ‎bărbații au început războaiele.
‎- Să ne rugăm pentru prosperitatea țării! ‎- Amin.
‎Să ne rugăm ca o femeie ‎să ajungă președinte!
‎Haideți să-i închidem în case pe bărbați ‎și să le interzicem să plece,
‎în numele islamului.
‎Plecați, bărbaților!
‎Religia îmi e pusă în pericol, ‎dacă vă văd.
‎Nu, glumesc!
‎Îi notez numărul acestei femei?
‎Da!
‎Nu te obosi prea tare.
‎Aceasta e țara mea.
‎Aici e locul meu.
‎Trebuie să stau aici ca să fiu de ajutor.
‎Aleg să înfrunt furtuna.
‎Vom vedea unde vom ajunge.
‎Dar am speranță.
‎ZARIFA ȘI BASHIR LOCUIESC ‎TOT ÎN GERMANIA CA REFUGIAȚI.
‎ZARIFA CONTINUĂ LUPTA ‎PENTRU PROTEJAREA DREPTURILOR FEMEILOR.
‎COMANDANTUL MUSAFER A FOST OMORÂT ‎ÎNAINTE CA TALIBANII SĂ PREIA KABULUL.
‎MASSOUM ÎNCĂ LOCUIEȘTE ÎN AFGANISTAN ‎ȘI ÎȘI CAUTĂ LOC DE MUNCĂ.
‎TALIBANII AU IMPUS REGULI CARE ÎNGRĂDESC ‎DREPTURILE ȘI LIBERTĂȚILE FEMEILOR,
‎LIBERA CIRCULAȚIE, DREPTUL LA MUNCĂ ‎ȘI CODUL VESTIMENTAR.
‎FETELE ÎNCĂ NU AU VOIE LA GIMAZIU.
‎Subtitrarea: Alexandra Simona Pandelică